C 152/122
BG
Официален вестник на Европейския съюз
6.4.2022 г.
Становище на Европейския икономически и социален комитет относно предложение за решение на Европейския парламент и на Съвета относно Европейската година на младежта (2022 г.)
[COM(2021) 634 final — 2021/0328 (COD)] (2022/C 152/20)
Главен докладчик: Michael McLOUGHLIN Консултация
Съвет на Европейския съюз, 21.10.2021 г.
Европейски парламент, 21.10.2021 г.
Правно основание
Член 165, параграф 4 и член 166, параграф 4 от Договора за функционирането на Европейския съюз
Компетентна секция
„Заетост, социални въпроси и гражданство“
Приемане на пленарна сесия
8.12.2021 г.
Пленарна сесия №
565
Резултат от гласуването („за“/„против“/„въздържал се“)
201/0/1
1.
Заключения и препоръки 1.1.
Европейският икономически и социален комитет приветства обявяването на 2022 г. за Европейска година на младежта.
Категорично се приветства и разполагането на Годината в контекста на Европейския стълб на социалните права и темата за възстановяването след пандемията. 1.2.
ЕИСК е готов да играе водеща роля в Европейската година на младежта въз основа на успешни инициативи на ЕИСК като „Твоята Европа, твоето мнение!“ и младежките кръгли маси за климата и устойчивостта.
ЕИСК е в уникална позиция да улесни ангажираността с младежките мрежи. 1.3.
За Годината трябва да се разработят ясни показатели и цели на политиката.
Те следва да са съсредоточени върху въздействието на политиките и междусекторната работа отвъд организираните дейности. 1.4.
ЕИСК изразява опасението, че програмата и приоритетите за Годината сякаш са претрупани, и счита, че опростени приоритети може да са полезни за всички заинтересовани страни. 1.5.
Ако дейностите за популяризация са основното съдържание на Годината, това следва да е ясно във всички съобщения, по-специално в комуникацията с младежите. 1.6.
Годината на младежта трябва да допринесе за стратегията на ЕС за младежта чрез ясни планове и ангажираност, особено с оглед на междусекторното измерение на стратегията за младежта. 1.7.
Трябва да се гарантира, че в Годината са включени групите, до които се достига по-трудно.
За да се гарантира това, следва да се използват показатели на равнище група и географски показатели, ако е необходимо. 1.8.
По отношение на бюджета ЕИСК счита, че е необходима по-голяма амбиция.
Предвид критичното положение, в което се намират младежите в ЕС, трябва да има ресурси отвъд съществуващите програми за националните младежки съвети и младежките организации. 1.9.
ЕИСК счита, че е необходимо да бъдат заделени общо средства в размер на 10 млн. евро, като 2 млн. евро да са за координация на национално равнище.
Европейският младежки форум и неговите членове също са много важни.
Тези средства може на свой ред да бъдат отпускани като безвъзмездно финансиране посредством националните младежки съвети. 1.10.
Биха били приветствани местни алианси на европейската година на равнището на държавите членки.
ЕИСК може да играе роля и в това отношение. 1.11.
Приветства се и предвидената работа в областта на външните отношения и с ЕСВД в рамките на Годината и след това.
Относително добре развитите политики в областта на младежта в Европа може да играят важна роля в съседните ни и други региони.